Չշփոթել Վահե Մաքսիմի Հակոբյան հոդվածի հետ։

*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Վահե Ալբերտի Հակոբյան** (1971, հունիսի 12, Երևան), ՀՀ ԱԺ «Հայաստան» խմբակցության նախկին պատգամավոր, Հայաստանի Սյունիքի մարզի նախկին մարզպետ, «Զանգեզուրի պղնձամոլիբդենային կոմբինատ» բարեգործական հիմնադրամի հոգաբարձուների խորհրդի նախագահ, Սյունիքի մարզի շախմատի ֆեդերացիայի նախագահ, «Գանձասար-Կապան» ֆուտբոլային ակումբի նախագահ։ 2021 թվականի մարտի 20-ից ղեկավարում է Վերածնվող Հայաստան կուսակցությունը։

Կենսագրություն
--------------

Վահե Ալբերտի Հակոբյանը ծնվել է 1971 թվականին, Երևան քաղաքում։ Սովորել է Երևանի Նելսոն Ստեփանյանի անվան թիվ 71 դպրոցում։ 1988 թվականին ընդունվել է Հայաստանի պետական ճարտարագիտական համալսարանի Տեխնիկական կիբեռնետիկայի ֆակուլտետը տեխնիկական համակարգերի կառավարում և ավտոմատացում մասնագիտությամբ և 1993 թվականին ավարտել այն՝ ստանալով ինժեների որակավորում։

1993 – 1994 թվականներին ծառայել է Հայաստանի ազգային անվտանգության պետական վարչության սահմանապահ զորքերում։

1997 – 2000 թվականներին ծառայել է Հայաստանի ազգային անվտանգության նախարարությունում։

2002 թվականին ընդունվել է Սանկտ Պետերբուրգի արտաքին տնտեսական կապերի, տնտեսագիտության և իրավունքի ինստիտուտի իրավագիտության ֆակուլտետը և 2005 թվականին կարմիր դիպլոմով ավարտել այն։

2002-2005 թվականներին զբաղեցրել է Հայաստանի գլխավոր դատախազության աշխատակազմի Ֆինանսատնտեսական վարչության առա­ջին կարգի մասնագետի պաշտոնը, 2005-2007 թվականներին՝ նույն վար­չության գլխավոր մասնագետի պաշտոնը, իսկ 2007-2011 թվականներին ՀՀ գլխավոր դատախազության, աշխատակազմի Ֆինանսատնտեսական վարչության գլխավոր մասնագետի պաշտոնը։

2008 թվականին Վահե Հակոբյանին շնորհվել է պետական ծառայության առաջին դասի առաջատար ծառայողի դասային աստիճան։

2011 – 2012 թվականներին զբաղեցրել է ՀՀ նախագահի աշխատակազմի «Հանրային կապերի և տեղեկատվության կենտրոն» ՊՈԱԿ-ի արտաքին կապերի ծառայության մասնագետի պաշտոնը, իսկ 2012 – 2016 թվականներին այլ աշխատանքի հետ համատեղությամբ` աշխատել է ՊՈԱԿ-ի մոնիտորինգի ծառայության մասնագետ։

2013 – 2016 թվականներին` համատեղությամբ եղել է «Քրոնիմետ Մետալ Թրեյդինգ Սի Այ Էս» ՓԲԸ կոմերցիոն տնօրեն։

2014 – 2016 թվականներին աշխատել է «Զանգեզուրի պղնձամոլիբդենային կոմբինատ» ՓԲԸ ադմինիստրատիվ տնօրեն, իսկ 2016 թվականին՝ «Զանգեզուրի պղնձամոլիբդենային կոմբինատ» ՓԲԸ գլխավոր տնօրենի առաջին տեղակալ։

2016 թվականի հոկտեմբերի 6-ից 2018 թվականի հունիսի 8-ը Վահե Ալբերտի Հակոբյանը զբաղեցրել է Հայաստանի Սյունիքի մարզպետի պաշտոնը։

2017 – 2018 թվականներին Վահե Ալբերտի Հակոբյանը եղել է ՀՀԿ Սյունիքի տարածքային կազմակերպության խորհրդի նախագահ։

2018 – 2021 թվականներին զբաղեցրել է «Զանգեզուրի պղնձամոլիբդենային կոմբինատ» ՓԲԸ խորհրդի անդամի պաշտոնը։

2021 թվականի հունիսի 20-ին ԱԺ պատգամավոր է ընտրվել «Հայաստան» կուսակցությունների դաշինքի համապետական ընտրական ցուցակով։

2021 թվականի օգոստոսի 12-ից մինչև 2022 թվականի հուլիսի 1-ը զբաղեցրել է ՀՀ ԱԺ Տնտեսական հարցերի մշտական հանձնաժողովի նախագահի պաշտոնը։

2022 թվականի դեկտեմբերի 6-ին հրաժարվել է պատգամավորական մանդատից՝ դադարեցնելով պատգավորական գործունեությունը։  

2021 թվականի ապրիլի 18-ից ղեկավարում է Վերածնվող Հայաստան կուսակցությունը։

Ընտանիք
-------

Ամուսնացած է, ունի երեք դուստր և մեկ որդի։

Ծանոթագրություններ
------------------

1. ↑  Ընտրվել է Սյունիքի մարզի շախմատի ֆեդերացիայի նոր նախագահ
2. ↑
3. ↑  «Արխիվացված պատճենը». Արխիվացված է օրիգինալից 2022 թ․ հունվարի 19-ին. Վերցված է 2016 թ․ նոյեմբերի 8-ին.
4. ↑  «Վերածնվող Հայաստան կուսակցություն». *www.pastinfo.am*. Վերցված է 2021 թ․ մայիսի 9-ին.
5. ↑  Կենսագրություն կեղծողը ընտրությունն էլ կկեղծի:
6. ↑

Արտաքին հղումներ
----------------

* Վահե Հակոբյան - Հայաստան դաշինք
* ՎԱՀԵ ՀԱԿՈԲՅԱՆ. "Սոցիալական ծրագրերը լինելու են հասցեական ու մշակված ռազմավարության շրջանակում"


|  |  |  |
| --- | --- | --- |
| **Նախորդող**Սուրիկ Խաչատրյան | **Սյունիքի մարզպետՎահե Հակոբյան**6 հոկտեմբեր 2016 — 8 հունիս 2018 | **Հաջորդող**Կարեն Համբարձումյան |

|  |  |  |  |  |  |
| --- | --- | --- | --- | --- | --- |
| 

| * դ
* ք
* խ
Սյունիքի մարզպետերը |
| --- |
|  |
| Սուրեն Աբրահամյան (1996-1998)  · Ռոման Նավասարդյան (1998-2000)  · Էդիկ Բարսեղյան (2000-2004)  · Սուրիկ Խաչատրյան (2004-2013)  · Վահե Ալբերտի Հակոբյան (2013-2014)  · Սուրիկ Խաչատրյան (2014-2016)  · Վահե Հակոբյան (2016-2018)  · Կարեն Համբարձումյան (2018)  · Հունան Պողոսյան (2018-2020)  · Մելիքսեթ Պողոսյան (2020-2022)  · Ռոբերտ Ղուկասյան (2022-) |
|  |
|  |

 |